**27.04.2021. (1)**

**E pasta nosaukums**

Klīniskās vadlīnijas un vēstule veselības aprūpes speciālistam "COVID-19 Vaccine Janssen: saistība starp vakcīnu un trombozes rašanos kombinācijā ar trombocitopēniju", vakcīnu infolapa iedzīvotājiem

**E pasta teksts**

**Informējam par Zāļu valsts aģentūrā saskaņotu reģistrācijas apliecības īpašnieka Janssen Cilag International NV vēstuli veselības aprūpes speciālistiem "COVID-19 Vaccine Janssen: saistība starp vakcīnu un trombozes rašanos kombinācijā ar trombocitopēniju".**

**Šī vēstule veselības aprūpes speciālistiem (VVAS) ir pievienota pielikumā un 2021. gada 26. aprīlī publicēta arī Zāļu valsts aģentūras (ZVA) tīmekļvietnē:** <https://www.zva.gov.lv/sites/default/files/inline-files/LV-Covid-19%20Vaccine%20Janssen-VVAS%20apstiprin%C4%81ta%20-20210426.pdf>

**Lūdzam pārsūtīt šo VVAS Jūsu pārstāvētās ārstu profesionālās asociācijas/biedrības biedriem un slimnīcas ārstniecības personām.**

**Lūgums arī sniegt Jūsu apstiprinājumu, ka veiksiet šīs vēstules pārsūtīšanu (izplatīšanu), atbildot uz šo ZVA sūtīto e-pastu.**

**Nosūtām Jums arī atjauninātas vadlīnijas "Spontāns heparīnu inducētai trombocitopēnijai (HIT) līdzīgs sindroms" (izstrādāja: Paula Stradiņa klīniskā universitātes slimnīca, RAKUS un Imunizācijas valsts padome). Lūgums skatīt vadlīnijas pielikumā.**

**Sūtām arī infolapu iedzīvotājiem “Īsumā par vakcīnām Covid-19 novēršanai” (PDF).**

**Zāļu valsts aģentūra izstrādājusi informatīvu materiālu, kas satur pierādījumos balstītu un uzticamu informāciju par līdz šim lietošanai apstiprināto Covid-19 vakcīnu darbību un būtiskākajām blakusparādībām.**

**Informatīvajā materiālā ietverta arī svarīgākā informācija par vakcīnu izstrādi un apstiprināšanu, laika intervālu starp vakcīnas pirmo un otro devu un cita informācija. Informatīvais materiāls ikvienam pieejams elektroniski ZVA tīmekļvietnes www.zva.gov.lv sadaļā “Covid-19 ziņas”, kā arī aicinām to skatīt pielikumā.**

